2020.06.23.

Zalakaros Város Önkormányzata

Projekt tájékoztató

**Zalakaros Város Önkormányzata az Európai Unió által támogatott Terület és Településfejlesztési Operatív Program keretén belül, a TOP-4.1.1-15 Egészségügyi alapellátás infrastrukturális fejlesztése tárgyú felhíváshoz kapcsolódóan, 60.000.000 Ft. vissza nem térítendő támogatást nyert el a „Komplex alapellátási intézet létrehozása Zalakaroson” címmel.**

A TOP-4.1.1-15-ZA1-2016-00044 azonosító számú projekt keretében Zalakaroson a Jegenye sor 8. szám alatt komplex alapellátási intézet jön létre. A beruházás következtében több alapellátási szolgáltatás egy épületbe történő integrálása valósul meg, a meglévő épület átalakításával és bővítésével. Az ügyeletnek és mentőállomásnak már helyet adó telekre helyezünk el egy új épületrészt 126,21 nm hasznos alapterülettel. Az új épület a régi épülettel összekötésre kerül, a meglévő épületrész átalakításával 10,43 m2-en.

Az egészségügyi alapellátó-rendszer infrastrukturális fejlesztése a szolgáltatások és az infrastrukturális feltételeinek korszerűsítését, a hozzáférés egyenlőtlenségeinek mérséklését célozza.

A projekt keretében eszközbeszerzés is megvalósul, a fejlesztési szükségleteknek megfelelően.

A projekt tervezett befejezési határideje 2021.11.30.

További információ kérhető:

Novák Ferenc, polgármester

93/340-100

polgarmester@zalakaros.hu